喺起緊2號綫嗰陣，由於佢北邊嘅越秀公園站附近所經過嘅地方都係啲溶洞同人工湖嘅地區，重有附近嘅中國大酒店都係嗰時嘅交易會地區(交易會喺2004年搬咗去琶洲)而影響咗起成個站廳同埋解放北路大塞車嘅問題，結果改咗幾次設計，最後決定起兩個站廳。重有嘅係2號綫要行過越秀公園到廣州火車站之間嘅舊廣州體育館(唔係而家嘅廣州體育館)地底。如估拆咗舊嘅體育館就可以喺呢度搞明挖法施工，重好大噉降低咗施工嘅風險性。最後，舊嘅廣州體育館喺2001年5月18號已經拆咗，而家呢度係塊空地。